Държавен вестник, бр. 35, 2011 г., стр. 125

БРОЙ  35	
Д Ъ Р Ж А В Е Н  В Е С Т Н И К 	
СТР.  125  
(5) Списъците за участие в конкурса включ­
ват трите имена, длъжността на кандидатите и 
входящия номер на документите им.
Раздел ІІ
Конкурсни комисии
Чл. 28. (1) Конкурсът се провежда от оп­
ределени от Висшия съдебен съвет конкурсни 
комисии поотделно за съдии, прокурори и 
следователи, които се състоят от председател, 
четирима редовни и двама резервни членове.
(2) В зависимост от броя на кандидатите 
Висшият съдебен съвет може да определи и 
повече от една конкурсна комисия за провеж­
дането на един конкурс.
(3) В конкурсните комисии не могат да 
участват членове на Висшия съдебен съвет и 
административни ръководители.
(4) В конкурсните комисии за съдии не могат 
да участват действащи прокурори и следователи. 
В конкурсните комисии за прокурори и следо­
ватели не могат да участват действащи съдии.
(5) Поименният състав на всяка комисия се 
определя от Висшия съдебен съвет на основата 
на изтеглен на публично заседание жребий, 
както следва:
а) на нива районни и окръжни съдили­
ща – съответно измежду съдиите в апелативните 
съдилища;
б) на нива апелативни съдилища и Върховен 
касационен съд – съответно измежду съдиите 
във Върховния касационен съд;
в) на нива административни съдилища и Вър­
ховен административен съд – съответно измежду 
съдиите във Върховния административен съд;
г) на нива районни и окръжни прокурату­
ри – съответно измежду прокурорите в апела­
тивните прокуратури;
д) на нива апелативни прокуратури и Вър­
ховна касационна прокуратура – съответно 
измежду прокурорите във Върховна касационна 
прокуратура;
е) на ниво Върховна административна про­
куратура – съответно измежду прокурорите във 
Върховна административна прокуратура;
ж) на нива окръжни следствени отдели и 
Национална следствена служба – съответно 
измежду следователите и прокурорите във Вър­
ховна касационна прокуратура и Национална 
следствена служба.
(6) За участие в конкурсна комисия се по­
лучава възнаграждение, което се определя и 
изплаща от Висшия съдебен съвет.
Чл. 29. (1) Отсъстващ редовен член на кон­
курсната комисия се замества от резервен член, 
определен от председателя на комисията. При 
отсъствие на председателя неговите функции 
се поемат от член на комисията съобразно 
правилата за старшинство по чл. 237 от Закона 
за съдебната власт. 
(2) Председателят на конкурсната комисия 
ръководи нейната работа, следи за спазване 
условията за провеждане на конкурса.
(3) Когато за един конкурс е определена 
повече от една комисия в началото на изпитния 
ден, списъците с кандидатите за събеседване се 
разпределят чрез жребий между комисиите, а 
всички комисии провеждат събеседването по 
едно и също време и на едно и също място.
Чл. 30. Конкурсната комисия приема ре­
шенията си присъствено с мнозинство повече 
от половината от общия брой на членовете є.
Раздел IІІ
Провеждане на конкурса и класиране на кан­
дидатите
Чл. 31. (1) Конкурсната комисия провежда 
конкурса чрез събеседване с всеки кандидат по 
практически въпроси, свързани с прилагането 
на законите.
(2) При провеждане на събеседването се 
води протокол (стенограма).
Чл. 32. (1) При определяне на общата оценка 
за притежаваните от кандидата професионални 
качества се вземат предвид оценката от съ­
беседването и резултатите от проведените до 
момента периодични атестирания.
(2) Всеки член на комисията преценява ка­
чествата на кандидата по шестобалната система 
с точност до 0,25, като нанася оценките си в 
индивидуален протокол.
(3) Общата оценка на кандидата представлява 
средноаритметично число от общите оценки 
на всички членове на конкурсната комисия.
Чл. 33. (1) Конкурсната комисия изготвя 
протокол за класиране на кандидатите заедно 
с мотивирано становище.
(2) Когато няколко кандидати за една длъж­
ност имат еднаква обща оценка, предимство 
в класирането има кандидатът с по-висока 
заемана длъжност. Когато кандидатите са и с 
еднаква длъжност, предимство има кандидатът 
с по-висок общ успех от държавните изпити.
(3) Резултатите от класирането заедно с 
цялата конкурсна документация и протокола 
(стенограмата) от проведеното събеседване се 
изпращат на Висшия съдебен съвет.
(4) Комисия „Професионална етика и пре­
венция на корупцията“ на Висшия съдебен съвет 
извършва преценка за притежаваните нравствени 
качества от първите трима кандидати за всяка 
длъжност и изготвя становище за всеки кан­
дидат въз основа на документите, представени 
от кандидата, и документите, съдържащи се в 
кадровото дело, относно резултатите от про­
верките на Инспектората към Висшия съдебен 
съвет, поощренията и наказанията, сигналите 
за нарушение на правилата за професионална 
етика на съдиите, прокурорите и следователите.
(5) Резултатите от класирането се обявяват на 
интернет страницата на Висшия съдебен съвет.
Чл. 34. (1) Резултатите от класирането на 
кандидатите заедно с цялата конкурсна докумен­
тация и със становището на Комисия „Профе­
сионална етика и превенция на корупцията“ се 
предоставят на Комисията по предложенията и 
атестирането на съдии, прокурори и следователи.